**ELŐTERJESZTÉS**

**Szombathely Megyei Jogú Város Közgyűlése Kulturális, Oktatási és Civil Bizottságának 2022. május 24-i ülésére**

**Javaslat Szombathely MJV Diákönkormányzata 2021-2022. évi beszámolójának és 2022. évi programtervezetének elfogadására**

Szombathely Megyei Jogú Város Diákönkormányzata (a továbbiakban SZMJVDÖK) az egyik legnagyobb múltra visszatekintő érdekképviseleti fórum. A fiatalok minden évben figyelmet fordítanak arra, hogy munkájukkal összefogják a városban tanuló diákságot, segítsék őket képzésekkel, vagy a szabadidő hasznos eltöltéséhez ötletekkel és programokkal járuljanak hozzá. A város polgármestere és a felelős bizottságok rendszeres kapcsolatot tartanak a diákság megválasztott képviselőivel.

Az SZMJVDÖK 2021-2022. évi beszámolóját, amely az előterjesztés 1. számú mellékletét képezi Mester Krisztina Diákpolgármester és Horváth Ákos, az SZMJVDÖK jegyzője készítette, melyet a 2022.04.20. napján megválasztott új SZMJVDÖK vezetők egészítettek ki a már lezajlott programelemekkel. Ebben kifejtik a 2021-2022. év eseményeit és elszámolnak a rendelkezésükre bocsátott költségvetési kerettel.

Szombathely Megyei Jogú Város Önkormányzata költségvetési rendeletében minden évben támogatást biztosít az SZMJVDÖK által megvalósítandó programok szervezésére és lebonyolítására.

Az önkormányzat 2022. évi költségvetéséről szóló 2/2022.(III.1.) önkormányzati rendelet 8. mellékletében az oktatási ágazat kiadásai tételsorai között a „SZMJV Diákönkormányzat - rendezvények, programok, támogatások, egyéb kiadások” tételsoron 1.000 e Ft előirányzatot biztosított.

Az SZMJVDÖK 2022. évi programtervezete az előterjesztés 2. mellékletét képezi.

A tervezet szerint az SZMJVDÖK 2022. évben megvalósítandó programjai pénzügyi fedezetének biztosítása az alábbiak szerint történhet:

* „SZMJV Diákönkormányzat - rendezvények, programok, támogatások, egyéb kiadások” tételsor 2022. évi eredeti előirányzata (1.000 e Ft)
* 2021. évi „SZMJV Diákönkormányzat - rendezvények, programok, támogatások, egyéb kiadások” tételsor maradvány, a közgyűlési jóváhagyást követően (285 e Ft)

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. május „…..”**

**/: Dr. László Győző :/**

**HATÁROZATI JAVASLAT**

**............./2022. (V.25) KOCB. sz. határozat**

Szombathely Megyei Jogú Város Közgyűlésének Kulturális, Oktatási És Civil Bizottsága a „Javaslat Szombathely MJV Diákönkormányzata 2021-2022. évi beszámolójának és 2022. évi programtervezetének elfogadására” c. előterjesztést megtárgyalta, és azt az SZMSZ 52.§ (4) bekezdés 6. pontja alapján az előterjesztésben és annak mellékleteiben foglaltak szerint elfogadja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal, illetve a 2021. évi maradvány Közgyűlés általi elfogadása